Ewald Frank

Nedeľa 7. 8. 2022, 10:00, Krefeld, Nemecko

Brat Borg

Pri tomto programe „Biblické preberanie Slova s bratom Frankom“ zdravíme všetkých bratov a sestry na celom svete. Sme Bohu vďační za výsadu počúvať zjavené Božie Slovo v tomto čase, v ktorom žijeme. Nech Pán dnes ráno daruje milosť k hovoreniu i počúvaniu. Skôr ako k nám brat Frank prehovorí, čítam Slovo na úvod z listu Rimanom, 1. kapitola, verše 1 a 2 a prvá veta verša 3:

„Pavel, sluha Ježiša Krista, povolaný apoštol, oddelený k evanjeliu nášho Boha, ktoré vopred zasľúbil skrze svojich prorokov vo svätých písmach o svojom Synovi…“ [Rm 1:1-3]

Až potiaľto Božie Slovo. Prosím pekne, brat Frank.

Brat Frank

Milovaní bratia a sestry v Pánovi, aj ja vás zdravím v drahom a svätom mene nášho Pána Ježiša Krista. Počuli sme úvodné Slovo – evanjelium, zvesť spásy, ako ju vopred zvestovali proroci. A to smie byť, ak nie musí byť, opakovane zdôrazňované v každom kázaní – že Boh koná všetko zásadne podľa svojho Slova. Celé dejiny spásy a tiež ľudské dejiny boli vopred oznámené a tak všetko prebieha a deje sa.

A chcel by som veľmi zdôrazniť, že Nový zákon začal zasľúbením z Malachiáša 3, verš 1: „Hľa, posielam svojho anjela, a upraví cestu pred mojou tvárou…“ [Mal 3:1; Mk 1:2] a že Nový zákon, novozákonná Cirkev, presne tak končí: „Hľa, ja vám pošlem proroka Eliáša, prv ako prijde deň Hospodinov, veľký a strašný.“ [Mal 4:5] Toto zasľúbenie ako posledné pred dňom Pána, na konci dňa spásy, náš Pán opäť zreteľne zdôraznil v 17. kapitole Matúšovho evanjelia: „Eliáš pravda prijde prv a napraví všetko…“ [Mt 17:11]

A ja to poviem hneď na začiatku našej pobožnosti: Pánovi sa zaľúbilo povolať brata Branhama, aby priniesol zvesť, poslednú zvesť. A brat Branham potom s dôrazom hovorí: „Nie že by som ja predchádzal druhému príchodu Krista, ale zvesť predíde druhému príchodu Krista.“ On, ten najväčší Boží muž všetkých čias, splnil svoje poverenie. Boh to potvrdil, potvrdil a potvrdil a my Pánu ďakujeme, že po odchode proroka domov, mohla byť drahá, svätá zvesť celého Slova a Božej rady nesená do celého sveta.

A ako povedal sám Pán: „A keď sa to začne diať, vzpriamte sa a pozdvihnite svoje hlavy, lebo sa blíži vaše vykúpenie.“ [Lk 21:28] Žiadny ďalší proroka nepríde, pretože žiadny ďalší prorok nebol zasľúbený. Božie Slovo sa naplnilo a my za to Pánovi zo srdca ďakujeme.

A teraz pokračujeme v našom preberaní Slova.

Brat Borg

Čítame z 1. listu Korinťanom 2, verš 12:

„A my sme nedostali ducha sveta, ale Ducha, ktorý je z Boha, aby sme vedeli, čo všetko nám je z milosti darované od Boha…“ [1Kor 2:12]

Brat Frank

Amen. O tom ide. Evanjelium, spásna zvesť, Slovo – nie tak, ako hovoria ľudia, ale tak, ako bolo skrze Božieho Ducha inšpirované, potom spísané a teraz nanovo zjavené a podávané ďalej. Nie ako ho podávajú ľudia, ale ako ho dal Boží Duch z milosti, tak podávame Božie sväté Slovo v origináli! Prosím.

Brat Borg

Čítame z Lukáša 10, verš 27, Lukáš 10, verš 27:

„Odpovedal: „Milovať budeš Pána, svojho Boha, celým svojím srdcom, celou svojou dušou, celou svojou silou a celou svojou mysľou“ [5M 6:5] a „svojho blížneho ako seba samého“ [3M 19:18].“

Brat Frank

Na to hovoríme Amen. Sú tu uvedené štyri veci – že máme milovať svojho Boha celým svojím srdcom, celou svojou dušou, celou svojou silou a potom, ako záver celou svojou mysľou. Dovoľte mi, aby som to povedal pokorne, ale zo srdca a položil otázku: V kom a skrze koho sa plnia tieto štyri podmienky? Všetci môžu povedať: „Milujem Boha,“ ale vo svojom myslení Boha obchádzajú, ani im nenapadne vrátiť sa k tomu, čo Boh povedal. Čo mi je platné, ak poviem: „Milujem Boha,“ ak prechádzam pomimo toho, čo nám chce Boh povedať skrze svoje Slovo?

Milovaní bratia a sestry, povedzme to zo srdca a bez toho, aby sme odsudzovali: Celý svet zmýšľa mimo Boha, putuje mimo Boha a všetci teológovia učia mimo Boha. V zásade vzaté ide všetko pomimo Boha, ak nám Boh nedaruje milosť a my sa v ctibázni nevrátime k nemu a k jeho Slovu, pripravení veriť len tomu, učiť len to, praktizovať len to, čo Boh vo svojom Slove povedal a čo v ňom bolo dosvedčené.

Zo srdca zachovávajme a konajme aj to posledné, totiž milujme Boha celou svojou mysľou, a potom celou svojou dušou, celou svojou silou, so všetkým, čo sme a čo máme, žeby sme milovali Boha a poznali v jeho myšlienkach jeho Slovo, ktoré bolo zapísané. Božie myšlienky sú spísané v Božom Slove a len tí, ktorí veria, ako hovorí Písmo, ctia Boha, milujú Boha.

Takže, nielen celým srdcom, celou dušou, celou silou, ale od dnešného dňa milujme Boha celou svojou mysľou, milujme Boha celým svojím srdcom. Prosím pekne.

Brat Borg

Čítame z Matúšovho evanjelia 24, Matúš 24, verš 3 a 4:

„A keď sedel na Olivovom vrchu, pristúpili k nemu učeníci osobitne a riekli: Povedz nám, kedy to bude, a čo bude znamením tvojho príchodu a skonania sveta? A Ježiš odpovedal a riekol im: Hľaďte, aby vás niekto nezviedol!“ [Mt 24:3-4]

Brat Frank

Tieto dva verše sú tiež mimoriadne dôležité. Všetci, ktorí boli v Izraeli, vedia: Keď ste na Olivovej hore, hľadíte ponad Getsemane až na Chrámovú horu a máte pred sebou celý Jeruzalem. Učeníci prišli k nášmu Pánovi, sadli si k nemu a pýtali sa ho, pýtali sa Ježiša!

Koho sa pýtaš ty?! Za kým ideš ty?! S kým sedíš ty, keď hovoríš o konečnom čase?!

Odteraz sadajme skutočne len k Ježišovým nohám a pýtajme sa jeho: „Kedy to bude, a čo bude znamením tvojho príchodu a skonania sveta?“

Žiadneho teológa, žiadneho profesora, žiadneho učiteľa Biblie, nikoho, nie, chceme sa pýtať Ježiša samého. A môžeme povedať: V tomto Slove dal vtedy svojim učeníkom všetky tri odpovede a dnes máme tieto tri odpovede v Božom Slove: v Matúšovi 24, v Markovi 13, v Lukášovi 21. Každá otázka bola zodpovedaná a je napísaná vo Svätom Písme. A za to sme z celého srdca vďační.

Mohli by sme teraz zájsť na znamenia času, mohli by sme sa venovať tomu, čo Pán v tom čase povedal Izraelu, že bude rozptýlený a chrám zničený. Mohli by sme sa venovať všetkým veciam, o ktorých Pán povedal, že budú predchádzať druhému príchodu Krista. Žijeme predsa v tom čase, vidíme, ako sa pred našimi očami plnia veci, o ktorých náš Pán hovoril: Vojny, vojnové výkriky, hlad, drahé časy, katastrofy každého druhu, bezradnosť, všetko, všetko je tu. Pán nám to predpovedal a našou úlohou je obrátiť pozornosť Božieho ľudu na to, čo náš Pán povedal. A sme vďační, že mohol zvláštnym spôsobom požehnať, poslať a použiť brata Branhama, aby nás na tieto veci upozornil.

Teraz však nesedíme pri nohách Pavla alebo brata Branhama, sedíme pri nohách Ježiša a nečítame len jedno evanjelium, čítame všetky evanjeliá, čítame všetky listy až po Zjavenie. Čítame a sedíme pritom pri Ježišových nohách a počúvame, čo nám chce On povedať.

Aj v tomto ohľade platí Slovo, že milujeme Pána, svojho Boha, celou svojou mysľou, ktorá musí byť cele v Biblii, celým svojím srdcom a celou svojou dušou. Nášmu Bohu buď vzdaná česť. Prosím pekne.

Brat Borg

Čítame z 1. listu Korinťanom, 15. kapitola, verše 51 a 52:

„Hľa, tajomstvo vám hovorím. Všetci nezosneme, ale všetci budeme premenení, razom, v okamihu, pri zatrúbení poslednej trúby. Lebo zatrúbi, a mŕtvi vstanú neporušiteľní, a my budeme premenení.“ [1Kor 15:51-52]

Brat Frank

Chvála nášmu Pánovi! Čo sme čítali v Matúšovi 24:4? „Hľaďte, aby vás niekto nezviedol!“ – a to v súvislosti s témou návratu Ježiša Krista, nášho Pána. „Hľaďte, aby vás niekto nezviedol!“ „Lebo budú hovoriť: „Kristus je tu a Kristus je tam.“ [Mt 13:21] Objavia sa mnohí falošní proroci a falošní Kristovia, ktorí prinesú falošné učenia…“ – ako teraz najnovšie – muž sa vydáva za proroka. Nechcem sa tým bližšie zaoberať. Nie! „Hľaďte, aby vás niekto nezviedol!“ Ďakujem Bohu za to, že je napísané, že vyvolení nemôžu byť zvedení. [Mt 24:24] Vyvolení sú Božím svätým vlastníctvom a oni milujú Boha celým srdcom, celou dušou, celou silou a celou mysľou.

Návrat nášho Pána sa uskutoční tak, ako je nám presne opísaný na viacerých miestach Biblie. Ak niekto hovorí: „Kristus je tu alebo tam“, vôbec ho nepočúvajte a takýchto ľudí neprijímajte.

Ďakujme teda Pánovi, ktorý sa vráti, aby vzal tých svojich, a mŕtvi v Kristovi vstanú ako prví, a my, ktorí žijeme, budeme premenení, lebo toto smrteľné telo si oblečie nesmrteľnosť. To je Božie sväté Slovo, a tak tomu veríme! Prosím pekne.

Brat Borg

Čítame z 1. Petra 1, verše 14 až 16:

„Ako poslušné deti neprispôsobňujte svoj život žiadostivosti, ktorú ste predtým pestovali vo svojej nevedomosti, ale podľa vzoru Svätého, ktorý vás povolal, buďte svätí aj vo všetkom svojom správaní…“ [1Pt 1:15, podľa nem. prekladu]

Brat Frank

Amen. Bratia a sestry, toto je jedno drahé Slovo určené nám všetkým. Teraz musíme zabudnúť na svoje vlastné zmýšľanie a skutočne sa nechať vsadiť do Božieho Slova a vôle.

Nehovorím to preto, aby som sám seba nejako prezentoval, ale pochádzam z veriaceho rodičovského domu, svoj život som mohol už v mladom veku posvätiť Pánovi, ako 14-ročný, a smiem povedať, že toto posvätenie mi zostalo po celý život. Skutočne: netancoval som ani jeden tanec, nevyfajčil som ani jednu cigaretu, dokonca som ani nesedel pri pivnom stole s posmievačmi. Z Božej milosti som skutočne zasvätil svoj život Pánovi, a tak môžem všetkým povedať: nikdy v živote som nevidel film, nikdy som nebol v divadle – ani jeden jediný raz. Boh to tak viedol. Ani raz som nevidel žiadny takzvaný „umelecký film“. Dovolím si povedať, že ani raz moje oči nevideli nič, čo by presahovalo do sexuálnej oblasti. Ani jediný raz. Posvätil som svoj život Bohu raz a navždy. A ako viete, začal som kázať a slúžiť Pánovi, už keď som mal 17 rokov.

Nastal teda pre nás čas, aby sme sa zriekli sveta, svetských žiadostí, svetských vecí a vášní a plne posvätili svoj život Bohu. A ako On sám povedal v tomto Slove, že máme byť svätí, ako bol svätý On – Bohu posvätení, Bohu oddaní v každom ohľade. A k tomu opäť patrí Slovo, aby sme aj v tomto ohľade ctili Boha celým svojím zmýšľaním. Myslieť tak, ako myslí On, veriť tak, ako On povedal vo svojom Slove. Toto je náš čas, ktorý nám Boh dal – byť oddelení, vyvolaní von, plne a cele sa vydať Pánovi a stáť mu k dispozícii, aby sme tak osobne prakticky prežívali našu prípravu na návrat Ježiša Krista. Prosím pekne.

Brat Borg

Čítame z 5. kapitoly listu Efezanom, verš 27:

„… aby si ju postavil pred seba slávnu, cirkev, nemajúcu škvrny alebo vrásky alebo niečoho takého, ale aby bola svätá a bezvadná.“ [Ef 5:27]

Brat Frank

Amen. Bratia a sestry, čo hovoríte na takéto Slová? Dnes predsa sedíme pri Ježišových nohách, aj keď nie sme s ním na Olivovej hore, On zasľúbil: „Lebo kde sú dvaja alebo traja shromaždení v mojom mene, tam som i ja v ich strede.“ [Mt 18:20] Dnes k nám predsa On hovorí, my sme sa posadili k jeho nohám a čítali sme, že domov vezme Cirkev, ktorá bude bez poškvrny, bez vrásky, bez pohany, dokonalá. Môžete tomu veriť? Ja tomu verím, pretože to tak Boh povedal.

A preto smieme vždy chváliť moc krvi Baránka Božieho. Krv novej zmluvy priniesla dokonalú obeť – úplné odpustenie, úplné oslobodenie, úplné vykúpenie, úplné zmierenie. Z ľudských detí sme sa stali Božími deťmi a ďakujeme za to Bohu Pánu.

Prosím, od dnešného dňa verte, že aj vy osobne patríte k tomu, keď Pán privedie domov svoju Cirkev-Nevestu, ktoré bude stáť svätá, bez poškvrny, bez vrásky, bez vady, plne pripravená na stretnutie s nebeským Ženíchom.

Ó, nech Duch Svätý vypôsobí, že sa v nás Božie Slová stanú božskou skutočnosťou, aby sme mysleli v týchto Božích myšlienkach: „Aj ja chcem byť pri tom, keď prídeš! Daruj mi milosť, zložiť starého človeka a byť v najhlbšom vnútri obnovený, a potom mať istotu viery, že teraz počujeme poslednú zvesť, a tak iste, ako veríme zasľúbeniu pre náš čas, tak iste sa Boh postará o to, aby sme mu vo všetkom slúžili celým srdcom, celou dušou, celou silou a celou mysľou.“ A tak sa naplní, ako v prípade Enocha, že na ňom spočinulo Božie zaľúbenie, že chodil s Bohom a že bol vytrhnutý. [1M 5:24; Heb 11:5].

Len ak na nás spočíva Božie zaľúbenie a kráčame v súlade s Bohom a s Božím Slovom, prežijeme konečný cieľ, ktorým je vytrhnutie. A ja naozaj takmer denne ďakujem Pánu za milosť, ktorú mi daroval, že som prežil vytrhnutie.

Všetky Božie zasľúbenia sú áno a sú amen: [2Kor 1:20] Pán vezme svoju Cirkev-Nevestu domov, On sa vráti a my budeme pri tom. Prosím pekne.

Brat Borg

Čítame z 1. listu Korinťanom, 11. kapitola, verš 3:

„Ale chcem, aby ste vedeli, že hlavou každého muža je Kristus a hlavou ženy muž a hlavou Krista Bôh.“ [1Kor 11:3]

Brat Frank

Všetci sme čítali a počúvali? K tomu netreba nič hovoriť. Všetko je tu povedané. Čítame ďalej.

Brat Borg

Čítame z 5. kapitoly listu Efezanom, verše 21 až 25:

„… podriaďujúc sa jedni druhým v bázni Božej. Ženy, podriaďujte sa vlastným mužom ako Pánovi; lebo muž je hlavou ženy, jako aj Kristus je hlavou cirkvi, a On je Spasiteľom tela.“ [Ef 5:23]

Brat Frank

Amen. Ani o tom netreba hovoriť viac. Všetko, čo bolo povedané, preberáme a prijímame bez akéhokoľvek odporu. Čítame ďalej.

Brat Borg

Čítame z 2. kapitoly 1. listu Timotejovi. Od verša 11 do 15:

„Žena nech sa v tichosti učí s celou poddanosťou. A žene nedovoľujem učiť ani vládnuť nad mužom, ale nech je ticho. Lebo Adam bol stvorený prvý, až potom Eva. Ani Adam nebol zvedený, ale žena súc zvedená dopustila sa prestúpenia. No, bude spasená rodením detí, ak zostanú, ony ženy, vo viere a láske a v posvätení s rozumnosťou.“ [1Tm 2:11-15]

Brat Frank

Amen. Ani tu netreba nič viac dodávať. Drahé sestry, prijmite a uchopte všetko tak, ako je to napísané. Milovaní bratia, prijmite všetko tak, ako je napísané. Všetci vieme, čo sa stalo v záhrade Eden, všetci vieme, že Adam bol stvorený ako prvý a všetci vieme, že Eva bola z Adama vyňatá a privedená späť k nemu.

Ale potom prišiel okamih, ktorý brat Branham spomínal mnohokrát a to s veľkou bolesťou: okamih, keď Satan, starý had, dostal Evu pod svoj vplyv, aby spochybnila to, čo Boh povedal Adamovi: „Či naozaj povedal Boh…?“ [1M 3:1] – a tým sa to stalo – výsledkom bol pád – výsledkom toho, že jedna jediná žena počúvala, čo hovoril nepriateľ. A preto je aj tu v Novom zákone zdôraznené, že Boh Pán chce darovať milosť, aby si všetky ženy uvedomili, že majú počúvať len to, čo povedal vo svojom Slove Boh – nie to, čo hovorí duch času, ale to, čo hovorí Duch Svätý. Pád do hriechu bol tou najstrašnejšou vecou v celej histórii, od večnosti, a preto, že to bolo také strašné… Nebola by predsa žiadna smrť, nebola by žiadna bolesť, nebolo by vôbec nič z toho všetkého, čo prišlo na ľudstvo od pádu do hriecha.

Ale v Kristovi bolo to, čo sa stalo pádom do hriecha, odčinené, pre všetkých tých, ktorí prijali to, čo nám Boh daroval, totiž plné vykúpenie, oslobodenie, takže sme sa z ľudských detí stali Božími deťmi, ako mohol povedať sám náš Pán: „Vy nie ste z tohto sveta, ako ani ja nie som z tohto sveta.“ [Jn 17:14, 16] My, ako veriaci, ako biblicky veriaci, sme ako Božie deti, ako Boží synovia a dcéry predurčení pred založením sveta k tomu, aby sme prijali a žili podľa toho, čo Boh skrze vykúpenie vykonal.

Aj všetky sestry, ktoré zomreli s Kristom, ktoré môžu úprimne povedať: „Teraz už nežijem ja, ale žije vo mne Kristus…“ [Gal 2:20], potom sú všetky Slová Písma vyžívané až po zmýšľanie. Zmýšľanie je v tomto kázaní tou hlavnou vecou – že máme nášho Boha milovať celým srdcom, celou dušou, celou silou a celou našou mysľou.

Drahý brat, miluj Boha celým svojím zmýšľaním, celou svojou silou! Drahá sestra, čiň to isté – miluj Boha celým svojím srdcom, celou svojou dušou, celou svojou silou a síce celou svojou mysľou! Zabudnite na svoje vlastné myšlienky, na svoje vlastné posudzovanie, myslite podľa Božích myšlienok, ako pre nás boli zapísané v Božom Slove, a budete viesť Pánu ľúby život a manželstvo a rodina budú požehnané. Prosím pekne.

Brat Borg

Čítame v liste Židom 13, verš 4:

„Manželstvo nech je v úcte u všetkých a loža nepoškvrnená. A smilníkov a cudzoložníkov bude súdiť Bôh.“ [Žd 13:4]

Brat Frank

Nech aj toto Slovo zasiahne srdcia všetkých. Prepáčte mi, ak použijem výraz, ktorý sem nepatrí, ale Písmo predsa hovorí:

„Muž nech plní voči svojej žene svoju manželskú povinnosť a podobne aj žena voči mužovi.“ [1Kor 7:3, podľa nem. prekladu]

Čítajte 1. Korinťanom 7 a ďalšie biblické miesta. Ale manželské lôžko nie je žiadny bordel, nie je domom smilstva. Manželské lôžko má zostať nepoškvrnené. Nech Boh daruje milosť aj k tomu, aby bolo manželstvo tak vedené: „Muž nech plní voči svojej žene svoju manželskú povinnosť a podobne aj žena voči mužovi.“ [1Kor 7:3, podľa nem. prekladu] – ale podľa Božieho poriadku, aby sme aj v tom mysleli tak, ako to pre nás Boh zamýšľal, žeby sme mohli milovať Boha celým srdcom a celou dušou a nepatrili k tým, ktorí zapínajú nejaký aparát a potom pozerajú, čo všetko sa deje a robí v sexuálnej oblasti – ženy so ženami, muži s mužmi a to i ono. Boh nás ochraňuj! Odvážim sa povedať, že žiadny brat, ktorý má takýto prístroj, nebude mať účasť na vytrhnutí. Je to potupa, hriech, bohorúhanie, že väčšie nemôže byť.

A Písmo tiež hovorí:

„Preto opustí muž svojho otca a svoju mať a bude ľnúť ku svojej žene, a budú jedno telo.“ [1M 2:24]

Žiadny muž nemôže zostať doma a založiť novú rodinu. Musí navždy opustiť svoj domov – otca a matku – a založiť vlastnú rodinu. Aj v tomto bode musí každý zmýšľať tak, ako to Boh povedal vo svojom Slove, a len potom bude manželstvo fungovať – ak je vedené podľa Božieho Slova. Manžel viac nepatrí otcovi a matke, manžel patrí manželke a k novovytvorenej rodine. Nech Boh ak k tomu daruje milosť, aby skutočne všetko, bratia a sestry, aby bol vo všetkých domovoch, vo všetkých manželstvách, vo všetkých rodinách zavedený Boží poriadok, aby sme už na nás neniesli a nečinili nič odsúdeniahodné, ale aby sme so všetkým, čo činíme, mohli pred Bohom obstáť a žiť život, ktorý je jemu ľúby. Prosím pekne.

Brat Borg

Ako posledné biblické miesto čítame verš 16 z listu Rimanom 15:

„… aby som bol svätoslužobníkom Ježiša Krista medzi pohanmi slúžiac kňazsky evanjeliu Božiemu, aby bola obeť pohanov príjemná, posvätená Svätým Duchom.“ [Rm 15:16]

Brat Frank

Amen. Vy dobre viete, čo bolo povedané v Pavlovom povolaní: „… ja ťa vyšlem ďaleko medzi pohanov.“ [Sk 22:21] A ak si čítate Skutky 13, je tam presne napísané, že Pavol povedal Židom:

„… ale keď ho odmietate a seba nesúdite za hodných večného života, hľa, obraciame sa k pohanom. Lebo nám tak prikázal Pán, keď povedal: Položil som ťa za svetlo národom…“ [Sk 13:46-47]

Pavlovi však nechcel len to, aby sa ľudia stali veriacimi, ale chcel, aby tí, ktorí sa stali veriacimi, mohli byť obetovaní Pánovi, aby tí, ktorí sa stali veriacimi, boli pri návrate Ježiša Krista pripravení, aby jeho práca v Božom kráľovstve nebolo márna, ale žeby bola Pánu privedená, povedzme to pokojne, jemu ľúba Cirkev-Nevesta z pohanských národov.

Bratia a sestry, či Pán nepovedal v Matúšovi 24: „A toto evanjelium kráľovstva bude hlásané po celom svete na svedoctvo všetkým národom …“? [Mt 24:14]

Nepovedal brat Branham: „Táto posledná zvesť prejde celoplošne celou zemou.“?Nemyslíme predsa len na 11. jún 1933, ale aj na 11. jún 1958, keď mi Boží muž v Dallase v Texase povedal: „Brat Frank, s touto zvesťou vrátiš do Nemecka.“ A myslím na jeho mocný výrok v Zürichu v júni 1955: „Videl som nemeckého orla, ako letí nad Afrikou a potom nad celým svetom, aby priniesol poslednú zvesť.“ A všetci vedia, že boli dosiahnuté končiny zeme. Ja osobne som mohol kázať len v 165 krajinách, ale zvesť konečného času dosiahla všetky krajiny zeme a Písmo je naplnené pred našimi očami, a preto ďakujeme Pánovi. A hovoríme, ako je napísané:

„Neodkladá Pán váhajúc so zasľúbením, ako ho niektorí majú za takého, ktorý váha a odkladá; ale zhovieva vzhľadom na nás, pretože nechce, aby niektorí zahynuli, ale aby všetci prišli ku pokániu.“ [2Pt 3:9]

Ďakujeme Pánu Bohu, že skutočne zo všetkých národností, jazykov a národov bol vyvolaný Boží ľud, prvorodení, všetci Boží synovia a dcéry, všetci, ktorí patria k Cirkvi-Neveste, a všetci si sadajú k Ježišovým nohám. Nie k nohám nejakého muža, ktorý zrazu povie: „Ja som teraz prorok.“ On je klamár, ale žiadny prorok. Nie! Nepočúvajte na nikoho a nič. Posledný prorok prišiel, vykonal svoju službu a odišiel domov a zvesť, ktoré mala predchádzať druhému príchodu Krista, už predišla.

Všetci viete, že aj napriek tomu, že som mohol 10. júla cestovať do Zürichu… A pri tejto príležitosti by som chcel pozdraviť všetkých vo Švajčiarsku, Rakúsku, vo všetkých susedných krajinách a tiež na celom svete. Moje poverenie cestovať však skončilo. Moje poverenie je naplnené.

A teraz sú staré kázne brata Branhama zo 60. rokov a naše z 80. rokov vysielané trikrát týždenne do celého sveta a všetci môžu počuť, čo Duch hovorí cirkvám. A všetci, ktorí sú z Boha, sa môžu nechať osobne osloviť a napraviť a povedať: „Milovaný Pane, aj ja chcem, aby na mne spočinulo tvoje zaľúbenie.“ Že každá sestra môže povedať: „Milovaný manžel, chcem s tebou žiť podľa Božieho Slova.“ Aby sa s každým mužom naplnilo a mohol povedať: „Moja milovaná žena, chcem ťa milovať z celého srdca, ako Kristus miloval Cirkev.“ Žeby sa skutočne obaja stretli s Božím Slovom v ústach, nie s výčitkami, ale stretli sa s Božím Slovom v ústach, a potom sa navzájom objali. Rodiny sú predsa súčasťou Cirkvi. Rodiny nie je možné oddeliť od Cirkvi.

A tak nech Boh daruje milosť, aby sa so všetkými mladými, so všetkými dospelými, so všetkými bratmi, so všetkými sestrami, naozaj s nami všetkými, naplnilo každé Božie Slovo, ktoré nám bolo adresované, a mohli sme byť jemu ľúbym vlastníctvom nášho Pána, pretože vieme: vytrhnutie môže nastať každým okamihom, všetko sa tak ďaleko naplnilo a my ďakujeme Pánu za každý deň, ktorý ešte môžeme prežiť.

Takže ešte raz: Nech sú požehnaní všetci v celej Európe, celej Ázii, celej Afrike, na všetkých kontinentoch požehnaním všemohúceho Boha. A nech sú tieto štyri vlastnosti z milosti zjavené v nás, skrze nás a v našom živote.

Vďaka buď Pánovi za zasľúbenie, ktorému veríme, že sa vráti, aby nás vzal domov. Vďaka buď Pánovi za to, že je napísané: „A jeho nevesta sa pripravila.“ [Zj 19:7] Vďaka buď Pánovi za to, že je napísané: „Tie, ktoré boli hotové, vstúpili na svadobnú hostinu…“ [Mt 25:10] A chcel by som, aby ste k tomu patrili.

Buďte požehnaní požehnaním všemohúceho Boha v Ježišovom svätom mene. Amen.

Povstaneme ešte k modlitbe. Brat Borg bude ešte ďakovať.

Nebeský Otče, ďakujeme ti za tvoje drahé Slovo, ktoré sme dnes ráno počuli. Tvoje Slovo je duch a život, tvoje Slovo pôsobí, tvoje Slovo vykonáva v tých, ktorí mu veria, to, ku čomu si ho poslal. Ďakujeme ti. Dnes ráno si daroval milosť k hovoreniu a milosť k počutiu. Požehnaj všetkých poslucháčov, ktorí dnes ráno počuli tvoje Slovo, všetkých bratov a sestry na celom svete. Ďakujeme ti za túto poslednú zvesť. Pane, veríme tomu, čo hovorí Písmo. Prijmi vďaku v Ježišovom nádhernom mene. Amen. Amen.